ALT เศร้า กำไร Q1 ลดลง 52.53% หลังรายได้จากการขายสินค้าลดลง
ALT เศร้า กำไร Q1 ลดลง 52.53% มาที่ 30.54 ลบ. จากปีก่อนมีกำไร 64.34 ลบ. หลังรายได้จากการขายสินค้าลดลง เนื่องจากงานสร้างสถานีฐานและวางสายเคเบิลใยแก้วนำแสงลดลง
12 พ.ค. 2560

บริษัท เอแอลที เทเลคอม จำกัด (มหาชน) หรือ ALT รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 ดังนี้

โดยผลการดำเนินงานช่วงดังกล่าวมีกำไรลดลง เนื่องจากบริษัทมีรายได้จากการขายและบริการลดลงร้อยละ 52.7 ซึ่งเป็นผลมาจากการลดลงของงานสร้างสถานีฐานและวางสายเคเบิลใยแก้วนำแสง และรายได้จากการขายสินค้าลดลง โดยเป็นการลดลงของการจำหน่ายสินค้าประเภทสายเคเบิลใยแก้วนำแสง และ Cell on Wheels (COWs) เป็นหลัก
ทั้งนี้โครงการโครงข่ายสายเคเบิลใยแก้วนำแสงให้เช่าบนแนวเสาโทรเลขตามทางรถไฟซึ่งเป็นธุรกิจในกลุ่มให้เช่ายังอยู่ในระหว่างการก่อสร้างจึงยังไม่ได้รับรู้รายได้